ฮั่งเส็งปิดเช้าร่วง 364.98 จุด วิตกโจมตีปารีส
ฮั่งเส็งปิดเช้าร่วง 364.98 จุด วิตกโจมตีปารีส
16 พ.ย. 2558

ดัชนีฮั่งเส็งตลาดหุ้นฮ่องกงปิดเช้าร่วงลง โดยดัชนีฮั่งเส็งปรับตัวลดลง 364.98 จุด หรือ 1.63% ปิดภาคเช้าที่ 22,031.16 จุด เนื่องจากนักลงทุนหลีกเลี่ยงการลงทุนในสินทรัพย์เสี่ยงหลังเกิดเหตุโจมตีในกรุงปารีสของฝรั่งเศสเมื่อวันศุกร์ที่ผ่านมา
ทั้งนี้ เกิดเหตุโจมตีครั้งรุนแรงปารีสเมื่อวันศุกร์ที่ผ่านมา ทั้งในร้านอาหาร ร้านกาแฟ สถานที่จัดแสดงคอนเสิร์ต และสนามกีฬา โดยใช้ยุทธิวิธีต่างๆร่วมกัน ทั้งการยิง การระเบิดฆ่าตัวตาย และการจับตัวประกัน ซึ่งเหตุการณ์ดังกล่าวส่งผลให้มีผู้เสียชีวิตจำนวนมาก ขณะที่กลุ่ม IS ได้ออกมาอ้างความรับผิดชอบต่อเหตุการณ์โจมตีในครั้งนี้